Diari Oficial de la Generalitat Valenciana


Sumari del DOGV 2538, del 27-06-1995 (1995/835179)

RESOLUCIÓ de 15 de juny de 1995, del director general de Producció Agrària i Pesca, per la qual s'ofereixen beques per als alumnes de l'Institut Politècnic Marítim Pesquer de la Mediterrània, per al curs acadèmic 1995-96.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2538

Data del DOGV
:   27-06-1995

Secció del DOGV
:   ALTRES DISPOSICIONS

Número del document
:   1995/835179


Data del document
:   15-06-1995

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

RESOLUCIó de 15 de juny de 1995, del director general de Producció Agrària i Pesca, per la qual s'ofereixen beques per als alumnes de l'Institut Politècnic Marítim Pesquer de la Mediterrània, per al curs acadèmic 1995-96.   
L'Ordre de 23 de maig de 1994, del conseller d'Agricultura, Pesca i Alimentació, per la qual regula la concessió de beques en l'Institut Politècnic Marítim Pesquer de la Mediterrània d'Alacant, delega en el director general de Producció Agrària i Pesca l'oferta d'aquestes beques per a cada curs acadèmic i la fixació de les quanties.  
D'acord amb aquesta delegació del conseller d'Agricultura, Pesca i Alimentació, resolc:  
Primer  
Oferir beques per als alumnes de l'Institut Politècnic Marítim Pesquer de la Mediterrània per al curs acadèmic 1995-96 en el nombre i quanties anuals següents:  
31 beques per a mitja manutenció de 108.144 PTA  
57 beques per a manutenció completa de 270.360 PTA  
57 beques per a allotjament de 140.580 PTA  
El pagament de les beques s'efectuarà després de cada una de les nou mensualitats del curs acadèmic, una vegada presentat el certificat del director de l'Institut en què acredite que l'alumne assisteix a classe amb regularitat i compleix les seues obligacions escolars.  
Segon  
L'import màxim de les beques, d'acord amb l'article 9 de l'ordre esmentada, serà de 73.104.747 pessetes, que s'imputaran a càrrec de l'aplicació pressupostària programa 07.74.54.7495.744.87.0, línia 205. L'anualitat de 1995 serà de 8.925.348 pessetes i la de 1996, de 43.617.170 pessetes.  
La part de les ajudes concedides a càrrec de l'exercici de 1996 queda legalment condicionada al fet que en la llei de pressupostos per al dit exercici es consigne la quantitat ressenyada. En aquest cas, les beques concedides quedaran automàticament prorrogades pels mesos que resten fins a completar el curs acadèmic fixat per l'aprofitament d'aquelles.  
Tercer  
A l'efecte de l'article 2, apartat c), de l'Ordre de 23 de maig de 1994, l'alumne haurà d'estar matriculat en més de la meitat de les assignatures que componen el curs per al qual sol·licita la beca.  
Quart  
Les instàncies es presentaran, segons el model que s'hi adjunta, a l'Institut Politècnic Marítim Pesquer de la Mediterrània, carrer del Moll Pesquer, 03399 Alacant; als serveis territorials de la Conselleria d'Agricultura, Pesca i Alimentació, carrer del Professor Manuel Sala, 2, 03954 Alacant, o per qualsevol conducte dels que s'estableixen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinqué  
El termini per a la presentació de sol·licituds serà fins al 8 de setembre de 1995.  
València, 15 de juny de 1995.- El director general de Producció Agrària i Pesca: Xavier Pastor Mestre.  
ANNEX I  
Model d'instància  
Cognoms ...  
Nom ... DNI/NIF ...  
Data de naixement ... estat civil ...  
Localitat de residència ...  
Carrer o plaça ...  
Codi postal .... telèfon ...  
Curs de FP o FP adults per al qual se sol·licita ...  
Tipus de beca que se sol·licita:  
Mitja manutenció ... manutenció completa ... allotjament ...  
Documentació que s'aporta i declaració de condicions personals:  
- Certificat de l'alcaldia del municipi de residència habitual  
- Ingressos de la unitat familiar ...(1)  
- Nombre de membres de la unitat familiar a l'efecte de còmput de renda  
...Per a emancipats: ingressos ...(1) i nombre de familiars a càrrec seu ...  
- Professionals de la mar en actiu: SI ... NO ...  
- Anys d'embarcament ...(2)  
- Nombre de germans matriculats a l'institut ...  
- Altres condicions familiars ...(3)  
- Titulacions i certificats professionals de la mar que es posseïsquen ...  
- Certificat de notes o butlletí del curs immediat anterior (estudis de FP) ...  
..., ... d ... de 19  
DIRECCIó GENERAL DE PRODUCCIó AGRàRIA I PESCA -VALèNCIA-  
(1) Es justificaran amb còpia de la declaració de la renda o full salarial.  
(2) Els embarcaments es justificaran amb fotocòpia de la llibreta de navegació o certificat de cotització del ISM de la persona interessada.  
(3) Orfandat (fotocòpia del llibre de família), família monoparental (certificat de l'ajuntament), família nombrosa (títol de família nombrosa de la Conselleria de Treball i Afers Socials), si el pare és professional de la mar (targeta o certificat del ISM), desocupació del cap de família (targeta o certificat de l'INEM de demanda de treball), etc.  
(4) Es justificaran amb fotocòpies de targetes o certificats professionals.